laion/Wikipedia-Exotic huggingface dataset:
এনসাইক্লোপিডিয়া লিব্রে

এনসাইক্লোপিডিয়া লিব্রা ইউনিভার্সাল একটি স্প্যানিশ ভাষার উইকি বিশ্বকোষ, ক্রিয়েটিভ কমন্স অ্যাট্রিবিউশন শেয়ার-আলাইক লাইসেন্সের ৩.০ অধীনে মুক্তি পায়। এটা মিডিয়াউইকি সফটওয়্যার ব্যবহার করে। এটা স্প্যানিশ উইকিপিডিয়ার একটি কাঁটাচামচ হিসাবে শুরু করে এর যাত্রা। "স্প্যানিশ ভাষার উইকিপিডিয়ায়" যারা অবদান রেখেছে তারা একটি স্বাধীন প্রকল্প শুরু করার সিদ্ধান্ত নিয়েছিল। পরবর্তীতে সেই অবদানকারীদের দ্বারা এনসাইক্লোপিডিয়া লিব্রা প্রতিষ্ঠিত হয়েছিল। এডগার ইনিডি নেতৃত্বে তারা ২৬ ফেব্রুয়ারি ২০০২ তারিখে উইকিপিডিয়া ছাড়ে, এবং স্পেন ভাষা উইকিপিডিয়ার মুক্ত লাইসেন্স যুক্ত নিবন্ধের সঙ্গে "সেভিল বিশ্ববিদ্যালয়" কর্তৃক প্রদত্ত নতুন ওয়েবসাইট সৃষ্টি করেছিল। "Lista de usuarios activos"। Enciclopedia Libre Universal en Español। সংগ্রহের তারিখ ২০১৫-০৮-২৪।  Tkacz, Nathaniel (২০ জানুয়ারি ২০১১)। "The Spanish Fork: Wikipedia's ad-fuelled mutiny"। Wired UK। [স্থায়ীভাবে অকার্যকর সংযোগ]
এশিয়ান হকি চ্যাম্পিয়নস ট্রফি

এশিয়ান হকি চ্যাম্পিয়নস ট্রফি হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে। সর্বাধিক সফল দল দলের উপস্থিতি দলের উপস্থিতি "২০১১ – ওরডোস - JHA – জাপান হকি অ্যাসোসিয়েশন [社団法人 日本ホッケー協会]"। ২১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  "২০১২ – Doh - JHA – জাপান হকি অ্যাসোসিয়েশন [社団法人 日本ホッケー協会]"। ২১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  "প্রথম এশিয়ান মহিলাদের হকি চ্যাম্পিয়ন্স ট্রফি: দক্ষিণ কোরিয়া এশিয়ার চ্যাম্পিয়ন - newschoupal.com"। ২১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  "৩য় এশিয়ান চ্যাম্পিয়ন্স ট্রফি ২০১৩ (পুরুষ & মহিলা): সূচি এবং ফলাফল - হকির ভক্তরা"। সংগ্রহের তারিখ ২১ ডিসেম্বর ২০১৪।
শ্রীপুর মুক্তিযোদ্ধা রহমত আলী সরকারি কলেজ

শ্রীপুর মুক্তিযোদ্ধা রহমত আলী সরকারি কলেজ বাংলাদেশের গাজীপুর জেলার শ্রীপুর উপজেলায় স্থাপিত একটি বিশ্ববিদ্যালয় কলেজ। শ্রীপুর উপজেলা সদর রেললাইন থেকে ৫০০ মিটার পূর্বদিকে কলেজটি অবস্থিত। এর পূর্বনাম শ্রীপুর বিশ্ববিদ্যালয় কলেজ। ১৯৬৮ সালে গাজীপুর জেলার শ্রীপুর গ্রামে এলাকার কালু মণ্ডল স্থাপন করেন শ্রীপুর কলেজ। পরবর্তিতে এখানে জাতীয় বিশ্ববিদ্যালয়ের অধিনে ডিগ্রী পাস কোর্স চালু করা হয়। ২০০১ সালে কলেজটি গাজীপুর জেলায় প্রথম স্থান অধিকার করে। ২০১০ সালে শ্রীপুর ডিগ্রি কলেজ বিশ্ববিদ্যালয় কলেজে রূপান্তর হয়। তৎকালীন স্থানীয় সংসদ সদস্য জনাব অ্যাড. রহমত আলী সাহেবের ঐকান্তিক প্রচেষ্টায় ও তৎকালীন উপাধ্যক্ষ ও ভারপ্রাপ্ত অধ্যক্ষ জনাব মোঃ নূরুন্নবী আকন্দ এর শিক্ষানুরাগী মনোভাবের কারণে কলেজটিতে ৪টি বিষয়ে সম্মান কোর্স চালু করা হয়। বর্তমানে এখানে উচ্চমাধ্যমিক ০৩ টি বিভাগ, ডিগ্রী পাস কোর্সের ০৪টি বিভাগ, ১০টি বিষয়ে অনার্স ও ০৪ টি বিষয়ে মাস্টার্স কোর্স চালু আছে। সুদীর্ঘ ৪৫ বছর পর ২০১৩ সালে কলেজটির নাম পরিবর্তন করে রাখা হয় মুক্তিযোদ্ধা রহমত আলী বিশ্ববিদ্যালয় কলেজ। গাজীপুর-৩ আসনের সংসদ সদস্য ও সাবেক প্রতিমন্ত্রী অ্যাডভোকেট রহমত আলীর নামে শ্রীপুর কলেজের নামকরণ হয়েছে। ২০১৬ সালের এপ্রিল মাসে কলেজটি সরকারীকৃত হয়। বর্তমানে এখানে প্রায় ১১০ জন শিক্ষক কর্মরত আছেন। বর্তমানে অধ্যক্ষ হিসেবে দায়িত্ব পালন করছেন বিসিএস শিক্ষা ক্যাডার প্রফেসর পিয়ারা নার্গিস। বর্তমানে এখানে ১১০ জনের অধিক শিক্ষক কর্মরত আছে। http://www.nubd.info/college/college.php?code=5507 "সংরক্ষণাগারভুক্ত অনুলিপি"। ২০ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৬।  বাংলানিউজটোয়েন্টিফোর.কম (১৯ সেপ্টেম্বর ২০১৩)। "নতুন নাম মুক্তিযোদ্ধা রহমত আলী বিশ্ববিদ্যালয় কলেজ"। banglanews24.com।  https://www.banglatribune.com/120701/[স্থায়ীভাবে অকার্যকর সংযোগ] বাংলানিউজটোয়েন্টিফোর.কম (১৯ সেপ্টেম্বর ২০১৩)। "নতুন নাম মুক্তিযোদ্ধা রহমত আলী বিশ্ববিদ্যালয় কলেজ"। বাংলানিউজ২৪ ডটকম। সংগ্রহের তারিখ ১১ ডিসেম্বর ২০১৭।  বাংলাট্রিবিউন ডটকম (১০ জুলাই ২০১৬)। "শ্রীপুর কলেজ সরকারিকরণের ঘোষণায় সর্বত্র উৎসবের আমেজ"। বাংলাট্রিবিউন ডটকম। সংগ্রহের তারিখ মে ০৯, ২০২১।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] গাজীপুর জেলার সরকারি কলেজ
উত্তর কোরিয়া জাতীয় মহিলা অনূর্ধ্ব-১৭ ফুটবল দল

উত্তর কোরিয়া জাতীয় মহিলা অনূর্ধ্ব-১৭ ফুটবল দল হল উত্তর কোরিয়ার একটি জাতীয় প্রমিলা ক্রীড়া দল যা আন্তর্জাতিক যুব মহিলা ফুটবলে উত্তর কোরিয়ার প্রতিনিধিত্ব করে। দলটি উত্তর কোরিয়া ফুটবল ফেডারেশন কর্তৃক নিয়ন্ত্রিত ও পরিচালিত হয়। ২০১৬ ফিফা অনূর্ধ্ব-১৭ মহিলা বিশ্বকাপ এর জন্য ঘোষিত দল। ২০০৮ ফিফা অনূর্ধ্ব-১৭ মহিলা বিশ্বকাপ ২০১০ ফিফা অনূর্ধ্ব-১৭ মহিলা বিশ্বকাপ ২০১২ ফিফা অনূর্ধ্ব-১৭ মহিলা বিশ্বকাপ ২০১৪ ফিফা অনূর্ধ্ব-১৭ মহিলা বিশ্বকাপ বাংলাদেশ জাতীয় মহিলা অনূর্ধ্ব-১৭ ফুটবল দল উত্তর কোরিয়া জাতীয় মহিলা অনূর্ধ্ব-২০ ফুটবল দল উত্তর কোরিয়া জাতীয় মহিলা ফুটবল দল "FIFA U-17 Women's World Cup Jordan 2016 – List of Players" (পিডিএফ)। FIFA। ৫ অক্টোবর ২০১৬। ৪ নভেম্বর ২০১৬ তারিখে মূল (pdf) থেকে আর্কাইভ করা। সংগ্রহের তারিখ ২৫ অক্টোবর ২০১৬।  Team profile - soccerway.com
আলসিবিয়াদে ফাঞ্চুল্লো আ স্কলা

আলসিবিয়াদে ফাঞ্চুল্লো আ স্কলা (ইতালীয়: L'Alcibiade fanciullo a scola) হল একটি ইতালীয় সংলাপ। এই সংলাপটির রচয়িতার নাম জানা যায় না। ১৬৫২ সালে এটি প্রকাশিত হয়েছিল। সংলাপটি কিছুটা প্লেটোনিক সংলাপের অনুকরণে রচিত। এটি সমকামী সডোমির (পায়ুকামিতা) সমর্থনে রচিত হয়। সংলাপটির পটভূমি প্রাচীন এথেন্স। এই সংলাপের শিক্ষক চরিত্রটিকে সক্রেটিসের আদলে উপস্থাপনা করা হয়েছে। তিনি তার অন্যতম ছাত্র অ্যালসিবায়াডেসের সঙ্গে সম্পর্ক স্থাপন করতে চাইছিলেন। অ্যালসিবায়াডেস তার প্রস্তাবে সম্মত হচ্ছিলেন না। তিনি অলংকারের প্রয়োগ ও সোফিস্ট্রির সকল প্রকার কৌশল গ্রহণ করে তাকে নিরস্ত করার চেষ্টা করছিলেন। তার যুক্তি ছিল প্রকৃতি দেবী আমাদের যৌনাঙ্গগুলি দান করেছেন আমাদের নিজেদের উপভোগ করার জন্য। অন্য উপায়ে সেগুলি ব্যবহার করলে তারই অপমান করা হয়। তিনি গ্রিক পুরাণ ও সংস্কৃতি থেকে উদাহরণ দেখান। সেই সঙ্গে সদোম ও গোমোরাহ গল্প-ভিত্তিক উদাহরণও প্রদর্শন করেন। এই সংলাপটি হল "বালকামী স্বপ্নের একটি বলপূর্বক যাত্রা এবং বিংশ শতাব্দীর পূর্বে লিখিত এই বিষয়ের উপর সর্বাপেক্ষা সৎ ও সর্বাপেক্ষা দ্ব্যর্থতামুক্ত রচনা।" এটিকে বলা হয় "প্রথম সমকামী উপন্যাস।" বহু বছর এই সংলাপটির রচয়িতার নাম রহস্যাবৃত ছিল। প্রথম দিকে এই রচনাটি পিয়েত্রো আরেন্টিনোর রচনা হিসেবে চিহ্নিত করা হত। কিনতি ১৮৮৮ সালে একটি নিবন্ধে অ্যাকিলি নেরি এই রচনার লেখক হিসেবে অ্যান্টোনিও রোক্কো নামে এক স্বাধীনচেতা যাজক ও দার্শনিককে চিহ্নিত করেন। এই ব্যক্তি জিওভান বাত্তিস্তা লোরেনডান কর্তৃক প্রতিষ্ঠিত অ্যাকাডেমিয়া ডেজিল ইনকগনিটি নামক সংস্থার সদস্য ছিলেন। এই রচনাটি নির্লজ্জভাবে স্পষ্টভাষায় রচিত। বলা হয়ে থাকে, "লাম্পট্যবাদী ধারার অনুরূপ বইগুলির পরিপ্রেক্ষিতে একটি সংশয়বাদী দার্শনিক ধারার মূল অর্থে এই শব্দটিকে ব্যবহার করে এটি বোঝা আবশ্যক।" http://www.abebooks.com/Alcibiades-Schoolboy-ROOCO-Antonio-Entimos-Press/9994036425/bd William A. Percy, "Alcibiades the Schoolboy. Afterword", http://www.williamapercy.com/wiki/index.php?title=Alcibiades_the_Schoolboy ওয়েব্যাক মেশিনে আর্কাইভকৃত ১ জানুয়ারি ২০১৭ তারিখে, retrieved 2014-09-02
সেভিল বিশ্ববিদ্যালয়

সেভিল বিশ্ববিদ্যালয় (ইউনিভার্সিদাদ দি সেভিলা) সেভিল, স্পেন এর মধ্যে একটি বিশ্ববিদ্যালয়। এটি ১৫০৫ খ্রিস্টাব্দে কলেজীয় সান্তা মারিয়া দে জেসুস নামে প্রতিষ্ঠিত হয়। এর ৬৫,০০০ সংখ্যক বর্তমান ছাত্র ধারণ ক্ষমতা আছে, এবং দেশের নির্বাচিত বিশ্ববিদ্যালয়ের মধ্যে অন্যতম। সেভিল বিশ্ববিদ্যালয় এর প্রতিষ্ঠিত সময় ১৫ শতকের তারিখ বা সময়কাল দেয়া হয় যখন ক্যাথলিক মোনার্স (Catholic Monarchs) এলাকাটি মোর্স( Moors) থেকে উদ্ধার করে। এটা মূলত কলেজীয় দে সান্তা মারিয়া দে যীশু বলা হয়। ১৫০৫ খ্রিস্টাব্দে এটিকে একটি অনুশীলন বিশ্ববিদ্যালয় হিসাবে নিশ্চিত করা হয়। বর্তমানে বিশ্ববিদ্যালয়টি প্রযুক্তি ও বিজ্ঞান গবেষণার জন্য পরিচিত। লাইব্রেরি প্রায় ৭৭৭,০০০ ভলিউম ধারণ করে। "Historia"। ৬ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৬।  "Libraries and museums - Spain"। Nationsencyclopedia.com। সংগ্রহের তারিখ ২০১৩-১০-২৪।  উইকিমিডিয়া কমন্সে সেভিল বিশ্ববিদ্যালয় সংক্রান্ত মিডিয়া রয়েছে। Official Website, Spanish version. University of Seville at Google Maps, Rectorado campus.  "University of Seville"। ক্যাথলিক বিশ্বকোষ। নিউ ইয়র্ক: রবার্ট অ্যাপলটন কোম্পানি। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আন্দ্রে বেলি

আন্দ্রে বেলি (রুশ: Бори́с Никола́евич Буга́ев, আ-ধ্ব-ব: [bɐˈrʲis nʲɪkɐˈlajɪvʲɪtɕ bʊˈɡajɪf] (শুনুন) আসল নাম বরিস নিকোলায়েভিচ বুগায়েভ) (অক্টোবর ২৬ ১৮৮০ - জানুয়ারি ৮, ১৯৩৪) রুশ দেশের একজন প্রখ্যাত সাহিত্যিক। তিনি একাধারে উপন্যাস, কবিতা ও সাহিত্য সমালোচনা লিখে গেছেন, যদিও আধুনিক কালে তিনি তার উপন্যাস পিটার্সবুর্গ-এর জন্যই অধিক প্রসিদ্ধ। আন্দ্রে বেলি মস্কোর এক বিশিষ্ট বুদ্ধজীবী পরিবারে জন্মগ্রহণ করেন। তার বাবা ছিলেন নামকরা গণিতবিদ। বেলি নিজে সাহিত্য, দর্শন,সঙ্গীত ও গণিতে বিশেষ আগ্রহী ছিলেন। তিনি রুশ প্রতীকীবাদ (Russian Symbolism) নামক শৈল্পিক ধারায় অগ্রগামী ভূমিকা পালন করেন। তার সবচেয়ে সফল সাহিত্যকর্ম পিটার্সবুর্গ একটি প্রতীকী উপন্যাস। একজন বিপ্লবী আততায়ীকে ঘিরে রচিত এই গল্পটি ১৯১৩ সালে প্রকাশিত হয়। অনেক সমালোচকের মতে বইটিতে রুশ বিপ্লব, একদলীয় স্বৈরাচারের উত্থান এবং রাজনৈতিক সন্ত্রাসের পূর্বাভাস লক্ষ্য করা যায়। ভ্লাদিমির নাবোকভ‌ এই গ্রন্থটিকে শতাব্দীর সেরা চারটি উপন্যাসের অন্যতম বলে গণ্য করতেন। 1965, Nabokov's television interview TV-13 NY ইউটিউবে Nabokov and the moment of truth Nabokov’s Recommendations (opinions on other writers)
পাহাড়ি কাশ

পাহাড়ি কাশ হল বহুবর্ষজীবি পাহাড়ি উদ্ভিদ। এটি ঘাস পরিবারের সদস্য। এর বৈজ্ঞানিক নাম saccharum arundinaceum। ইংরেজিঃ Pin-reed grass। পরিবার Poaceae। বাংলাদেশ, ভারত, নেপাল ও মিয়ানমার এর আবাসভূমি। পাহাড়ি কাশ মূলত লম্বা কান্ডের ঘাস। উচ্চতা ১০-১৫ ফুট। পাতার রং ধূসর-সবুজ এবং পাতার মাঝখানে সাদা বর্ণের মধ্যশিরা থাকে। এরা গুচ্ছাকারে বা ঝাড় আকারে বেড়ে ওঠে। ঝাড় কোনো বাধা না পেলে চারদিকে বিস্তৃত হয়। পাহাড়ের যেখানে পানি জমে থাকে না সেখানকার শিলা, পাথর ও বালুযুক্ত মাটিতে ভালো জন্মে। তাই পাহাড়ের ঢালে, টিলায় এদের বেশি জন্মাতে দেখা যায়। তবে পাহাড়ি নদীর কাছে এলিয়ে পড়া উপত্যকায় মাঝে মাঝে দেখা মেলে। সমতল এলাকায় এদের উপস্থিতি বিরল। ইংরেজি অক্টোবর মাসের শুরুতে পাহাড়ি কাশের কাণ্ডের মাঝখান থেকে মঞ্জরি বের হয় এবং তাতে ফুল ধরে। ফুলের মঞ্জরি বেড়ে গিয়ে পাতা থেকে ২-৩ মিটার ওপরে চলে আসে। পাহাড়ি কাশফুলের রং নদীর চরে ফোটা কাশের থেকে আলাদা। পাহাড়ে যখন কাশফুল ফোটে, তখন এই বুনোফুলের চেহারা অনেকটা সবুজাভ মনে হয়। পরবর্তিতে এটি গোলাপি-রুপালি রং ধারণ করে এবং পরিণত বয়সে এর রং কিছুটা ফ্যাকাশে সাদা হয়ে যায়। বীজের মাধ্যমে এদের বংশবিস্তার ঘটে। বাতাসের মাধ্যমে এ ঘাসের বীজ চারদিকে ছড়িয়ে পড়ে এবং বীজ থেকে নতুন চারা গজায়। তবে অত্যধিক আহরণের ফলে বর্তমানে পাহাড়ি কাশের পরিমাণ কমে যাচ্ছে। কাশফুলের এ প্রজাতিটি পাহাড়ি জনগোষ্ঠীর কাছে অনেক জনপ্রিয়। তারা এটি দিয়ে ঝাড়ু, ঘরের বেড়া, চাল ও ঝুড়ি তৈরি করে। পাহাড়ে ভূমিক্ষয় রোধে এটির অনেক গুরুত্বপূর্ণ ভূমিকা রয়েছে। ঘাস জাতীয় এই উদ্ভিদটি বাংলাদেশের পার্বত্য চট্টগ্রাম, কক্সবাজার ও চট্টগ্রাম এলাকার পাহাড়ে বেশি দেখা যায়। কাশফুল পাহাড়ি কাশ - দৈনিক প্রথম আলো (২৫ অক্টোবর, ২০১৬)
ফাল্গুনী মুখোপাধ্যায়

ফাল্গুনী মুখোপাধ্যায় (৭ মার্চ, ১৯০৪ — ২৫ এপ্রিল, ১৯৭৫) ছিলেন একজন খ্যাতনামা বাঙালি লেখক, ঔপন্যাসিক ও সম্পাদক। এটি তার ছদ্মনাম। তার আসল নাম তারাপদ। তার বিখ্যাত উপন্যাস চিতা বহ্নিমান ও শাপমোচন। এই দুটি উপন্যাস তার পাঠক সৃষ্টিতে বড় ভূমিকা রেখেছে। ফাল্গুনী মুখোপাধ্যায় ১৯০৪ সালের ৭ মার্চ ভারতের পশ্চিমবঙ্গের বীরভূম জেলার খয়রাশোলের নাকড়াকোন্দা গ্রামে জন্মগ্রহণ করেন। হেতমপুর কলেজে আই.এ. পড়ার সময়ই রাজরোষে পড়েন। পরে কলকাতার স্কটিশ চার্চ কলেজ থেকে বি.এ পাশ করেন। তার নামে ২০০৭ সালে এই গ্রামের একটি পাড়ার নামকরণ করা হয় 'ফাল্গুনী পল্লি'। তিনি ছিলেন বঙ্গলক্ষ্মী মাসিকপত্রের সম্পাদক। সেখান থেকেই তার সাহিত্য জীবন শুরু হয়। তার রচিত অন্যতম এবং বহুপঠিত দুটি উপন্যাস চিতা বহ্নিমান ও শাপমোচন। ১৯৫৫ সালে শাপমোচন উপন্যাস অবলম্বনে পরিচালক সুধীর মুখার্জি উত্তম কুমার-সুচিত্রা সেন জুটিকে নিয়ে একই নামে একটি চলচ্চিত্র নির্মাণ করেন। এছাড়া ২০০৯ সালে দুর্গা পূজা উপলক্ষ্যে বাংলাদেশী নাট্য নির্মাতা এসএম দুলাল একই নামে একটি টেলিফিল্ম নির্মাণ করেন। আহসান হাবীব নাসিম ও মেহবুবা মাহনুর চাঁদনী অভিনীত টেলিফিল্মটি এনটিভিতে প্রচারিত হয়। তার অন্যান্য উপন্যাসগুলোর মধ্যে আকাশ বনানী জাগে, আশার ছলনে ভুলি, বহ্নিকন্যা, ভাগীরথী বহে ধীরে, মন ও ময়ূরী, জলে জাগে ঢেউ, মীরার বধূয়া, স্বাক্ষর, চরণ দিলাম রাঙায়ে উল্লেখযোগ্য। এছাড়া প্রকাশিত হয় তার রচিত দুটি কাব্যগ্রন্থ হিঙ্গুল নদীর কূলে ও কাশবনের কন্যা। উপন্যাস চিতা বহ্নিমান শাপমোচন আকাশ বনানী জাগে (১৯৪৩) আশার ছলনে ভুলি (১৯৫০) বহ্নিকন্যা (১৯৫১) মনের আয়নায় ভাগীরথী বহে ধীরে (১৯৫১) মন ও ময়ূরী (১৯৫২) জলে জাগে ঢেউ (১৯৫৪) মীরার বধূয়া (১৯৫৬) স্বাক্ষর (১৯৫৭) চরণ দিলাম রাঙায়ে (১৯৬৬) বধূ ফুলশয্যার রাত ফাল্গুনী অমনিবাস শ্রেষ্ঠ উপন্যাস সমগ্র কাব্যগ্রন্থ হিঙ্গুল নদীর কূলে (১৯৩৫) কাশবনের কন্যা (১৯৩৮) শিশু সাহিত্য/গোয়েন্দা উপন্যাস পাতালের পাকচক্র গুপ্তধনের সন্ধানে কালো রুমাল "Falguni Mukhopadhyay - ফাল্গুনী মুখোপাধ্যায়"। গুডরিডস। সংগ্রহের তারিখ ২৫ অক্টোবর ২০১৬।  দয়াল সেনগুপ্ত (৪ অক্টোবর ২০১৬)। "একুশ হাতেই মজেছে গাঁ"। আনন্দবাজার পত্রিকা। সংগ্রহের তারিখ ২৫ অক্টোবর ২০১৬।  সমরেশ মজুমদার (১ জুন ২০১০)। "'কালবেলা', 'কালপুরুষ' দিয়ে আমার পাঠক তৈরি হয়েছে"। দৈনিক সমকাল। সংগ্রহের তারিখ ২৫ অক্টোবর ২০১৬। [স্থায়ীভাবে অকার্যকর সংযোগ] চ্যাটার্জি, সোমা (২০১৫)। Suchitra Sen: The Legend and the Enigma। ভারত: হারপার কলিনস পাবলিশার্স।  রাসেল পারভেজ (১৭ জানুয়ারি ২০১৪)। "চিরদিনের সুচিত্রা"। রাইজিংবিডি। সংগ্রহের তারিখ ২৫ অক্টোবর ২০১৬। [স্থায়ীভাবে অকার্যকর সংযোগ] "Puja Special - Tele-film Shapmochon on ntv"। দ্য ডেইলি স্টার। সেপ্টেম্বর ২৮, ২০০৯। ২৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৬।  সম্পাদকীয় (১৭ অগস্ট, ২০১৯)। "শিশু সাহিত্যের বহু লেখক পেয়েছে জেলা"। আনন্দবাজার পত্রিকা। সংগ্রহের তারিখ ১৭ অগস্ট, ২০১৯।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) ইন্টারনেট মুভি ডেটাবেজে ফাল্গুনী মুখোপাধ্যায় (ইংরেজি)
চার্লস টার্নার

চার্লস টমাস বায়াস টার্নার (ইংরেজি: Charles Turner; জন্ম: ১৬ নভেম্বর, ১৮৬২ - মৃত্যু: ১ জানুয়ারি, ১৯৪৪) নিউ সাউথ ওয়েলসের বাথার্স্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে মূলতঃ বোলারের দায়িত্ব পালন করতেন ‘চার্লি’ কিংবা ‘টেরর’ ডাকনামে পরিচিত চার্লস টার্নার। তাকে অস্ট্রেলিয়ার ক্রিকেটের ইতিহাসে অন্যতম সেরা বোলাররূপে গণ্য করা হয়ে থাকে। শুরুরদিকে প্রথম-শ্রেণীর ক্রিকেটে বেশ অসফল ছিলেন তিনি। কিন্তু ১৮৮৬-৮৭ মৌসুমে ব্যাংকার হিসেবে বাথার্স্ট থেকে সিডনিতে স্থানান্তরিত হলে তার খেলার গতিধারায় আমূল পরিবর্তন আসে। মাত্র ৭ খেলায় ৭.৬৮ গড়ে ৭০টি প্রথম-শ্রেণীর উইকেট পান। ভিক্টোরিয়ার বিপক্ষে ১৮৪ রানে আট উইকেট পেলেও আলফ্রেড শয়ের নেতৃত্বাধীন দলের বিপক্ষে সুন্দর ক্রীড়াশৈলী উপস্থাপনার মাধ্যমে নিজেকে ইংরেজ ক্রিকেটে সম্প্রদায়ের সাথে পরিচিতি ঘটান। অভিষেক টেস্টের প্রথম ইনিংসে ৬/১৫ ও দ্বিতীয় ইনিংসসহ তার বোলিং পরিসংখ্যান ছিল ৯/৯৩। অনুপযোগী পীচে সবিশেষ দক্ষতার কারণে তিনি ‘টেরর টার্নার’ ডাকনামে পরিচিতি পান। একমাত্র বোলার হিসেবে প্রথম ছয় টেস্টেই ৫০ উইকেট সংগ্রহ করেন। প্রথম অস্ট্রেলীয় বোলার হিসেবে টেস্টে ১০০ উইকেট পান। ১৮৮৭-৮৮ মৌসুমে সফরকারী ইংল্যান্ডের বিপক্ষে অনুষ্ঠিত টেস্টে ১২/৮৭ পান। সিডনি ক্রিকেট গ্রাউন্ডে তার এ বোলিং পরিসংখ্যান অদ্যাবধি সেরার মর্যাদা পাচ্ছে। শত উইকেট দখলের পর ৪ ফেব্রুয়ারি, ১৮৯৫ তারিখে সর্বশেষ টেস্টে অংশ নেন। ক্রিকেট খেলা থেকে অবসর গ্রহণের পর বিংশ শতকের শুরুতে অস্ট্রেলিয়ার ক্রিকেটে প্রশাসকের দায়িত্বে পালন করেন। তার আমলে শুষ্ক মৌসুমে খেলার ব্যবস্থা করা হয় ও পীচের উন্নয়ন ঘটানো হয়। তাদের পরিবার ইংল্যান্ডের লিডস থেকে মুক্ত অভিবাসনের অংশ হিসেবে বাথার্স্টে চলে আসেন। সেখানে তারা বেশকিছু হোটেল পরিচালনা করেন। তন্মধ্যে রয়্যাল হোটেল অদ্যাবধি টিকে রয়েছে। ১৮৮৮ ইংরেজ মৌসুমে ১১.২৭ গড়ে ২৮৩ উইকেট পান। ১৮৮২ সালে টেড পিটের গড়া রেকর্ডের চেয়ে তার এ সংখ্যাটি ৬৯টি বেশি ছিল। কেবলমাত্র ১৮৯৫ সালে টম রিচার্ডসন এবং ১৯২৮ ও ১৯৩৩ সালে টিচ ফ্রিম্যান তার তুলনায় ভালো করেছিলেন। ১৮৮৮ সালে সবগুলো খেলায় অংশ নিয়ে ৩১৪ উইকেট পেয়েছিলেন। ১৮৮৭-৮৮ অস্ট্রেলীয় মৌসুমে বারো খেলায় ১০৮ উইকেট পেয়েছিলেন যা অস্ট্রেলিয়ার যে-কোন বোলারের জন্য রেকর্ডবিশেষ। ১৮৮৮ সালে হ্যাস্টিংসে ইংরেজ একাদশের বিপক্ষে ৫০ রান খরচায় ১৭ উইকেট তুলে নেন। তন্মধ্যে ১৪জন বোল্ড, ২জন এলবিডব্লিউ ও একজন স্ট্যাম্পিংয়ের শিকার হয়েছিলেন। ১৫ ফেব্রুয়ারি, ২০০৭ তারিখে এনএসডব্লিউ ক্রিকেট দলের সার্ধ্বশত বার্ষিকী উপলক্ষে সর্বকালের দ্বাদশ খেলোয়াড়ের একজনরূপে মনোনীত হন। "List of Players who have played for New South Wales". www.cricketarchive.com. Retrieved 12 August, 2017 "1st Test: Australia v England at Sydney, Jan 28-31, 1887"। espncricinfo। সংগ্রহের তারিখ ২০১১-১২-১৩।  p44, Bill Frindall, The Guinness Book of Cricket Facts and Feats, Guinness Publishing, 1996 http://www.cricketarchive.co.uk/Archive/Scorecards/f/3/f3065.html[স্থায়ীভাবে অকার্যকর সংযোগ] ভার্নন ফিল্যান্ডার উইজডেন বর্ষসেরা ক্রিকেটার টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা উইকিমিডিয়া কমন্সে চার্লস টার্নার সংক্রান্ত মিডিয়া রয়েছে। ইএসপিএনক্রিকইনফোতে চার্লস টার্নার (ইংরেজি) ক্রিকেটআর্কাইভে চার্লস টার্নার (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
সমকামীদের স্তবগীতি

একটি সমকামীদের স্তবগীতি (ইংরেজি: Gay anthem গে অ্যান্থেম) হল এমন একটি জনপ্রিয় গান যেটি সমকামী সমাজে (বিশেষত সমকামী পুরুষদের মধ্যে) বিশেষ জনপ্রিয় অথবা যে গানটিকে সমকামী সমাজের সঙ্গে চিহ্নিত করা হয়। যদিও এই ধরনের কিছু কিছু গান এলজিবিটি সমাজের অবশিষ্ট সংশের অ্যান্থেমেও পরিণত হয়েছে। পিঙ্কের "রেইজ ইয়োর গ্লাস" প্রভৃতি বহু তালিকার শীর্ষে জনপ্রিয় গান "পুরুষ-সমকামী অধিকারের জন্য দ্ব্যর্থতাহীন সমর্থনের আশ্রয়স্থল" হিসেবে চিহ্নিত হয়েছে। "সমকামীদের স্তবগীতি" নামে চিহ্নিত সব গান সে উদ্দেশ্যে রচিত হয়নি। তবে পুরুষ-সমকামী সমাজে সেই সব গান বিশেষ জনপ্রিয়তা অর্জন করলে, সেই গানগুলি জনপ্রিয় সংগীতের একটি উপবর্গের অন্তর্ভুক্ত হয়। সমকামীদের স্তবগীতির কথাগুলির সাধারণ বৈশিষ্ট্যগুলি হল দৃঢ়তা, মানসিক শক্তি, সমর্থন, গৌরব ও ঐক্য। ২০০২ সালে প্রকাশিত ক্যুয়ার বইয়ের সম্পাদকেরা দশটি উপাদানকে চিহ্নিত করেছিলেন। তাঁদের দাবি অনুসারে, এই দশটি উপাদানই হল অনেক সমকামীদের স্তবগীতির বিষয়বস্তু: "উচ্চকণ্ঠ ডিভা; প্রেমের বাধা জয়ের বিষয়; “তুমি একা নও;” নিজের চিন্তাভাবনা (দলের প্রতি) ছুঁড়ে দেওয়া; কষ্ট করে বিজিত আত্মসম্মান; নির্লজ্জ যৌনতা; সমর্থন অনুসন্ধান; বিশ্ব-দুঃখে আলো দেখানোর গান; প্রেমের দ্বারা সব কিছু জয়ের বিষয়; এবং তুমি কী তার জন্য কোনও ক্ষমাপ্রার্থনা না করা।" সংগীত পত্রিকা পপুলার মিউজিক অনুসারে, যে গানটি সমকামীদের স্তবগীতি হিসেবে সর্বাধিক পরিচিত, সেটি হল গ্লোরিয়া গেনোরের "আই উইল সারভাইভ"। এই গানটিকে "স্টোনওয়াল-উত্তর ও এইডস যুগের পুরুষ সমকামী সংস্কৃতির একটি ধ্রুপদি প্রতীক এবং সম্ভবত ডিস্কোর শ্রেষ্ঠ অ্যান্থেম" মনে করা হয়। যুক্তরাজ্যের এলজিবিটি অধিকার দাতব্য সংস্থা স্টোনওয়াল ক্রিস্টিনা অ্যাগুইলেরার "বিউটিফুল" গানটিকে এলজিবিটি সমাজের ক্ষেত্রে ২০০০-এর দশকের সবচেয়ে শক্তিশালী গান হিসেবে উল্লেখ করে। এলটন জন অনুমান করেছিলেন যে, এই গানটি শ্রেষ্ঠ সমকামীদের স্তবগীতি হিসেবে "আই উইল সারভাইভ" গানটিকে স্থানচ্যুত করতে পারে। ডায়ানা রসের "আই’ম কামিং আউট",ক্রাকডি"আমি ফ্যাগট ফ্যাগট ফ্যাগট" এবিবিএ-এর "ড্যান্সিং কুইন", লেডি গাগার "বর্ন দিস ওয়ে" ও ভিলেজ পিপলের "ওয়াই.এম.সি.এ গানগুলিকেও সমকামীদের স্তবগীতি মনে করা হয়। যদিও এই গানগুলি রচয়িতারা সেই উদ্দেশ্যে রচনা করেননি। এলজিবিটি প্রবেশদ্বার এলজিবিটি মার্কেটিং Hawgood, Alex (নভেম্বর ৫, ২০১০)। "For Gays, New Songs of Survival"। New York Times। সংগ্রহের তারিখ ২১ এপ্রিল ২০১৪।  Casserly, Meghan (ফেব্রুয়ারি ১১, ২০১১)। "Lady Gaga's Born This Way: Gay Anthems And Girl Power"। Forbes। ২৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৪।  Hubbs, Nadine (মে ২০০৭)। "'I Will Survive': musical mappings of queer social space in a disco anthem"। Popular Music। 26 (2): 231–244। ডিওআই:10.1017/s0261143007001250।  "Media: Current Releases"। stonewall.org.uk। সংগ্রহের তারিখ ১৯ মে ২০১৩। [স্থায়ীভাবে অকার্যকর সংযোগ] "Y.M.C.A.byThe Village People"। songfacts.com। সংগ্রহের তারিখ ২১ এপ্রিল ২০১৪।
দারোরা ইউনিয়ন

দারোরা বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন। Darora দারোরা ইউনিয়নের আয়তন ১২ বর্গ কিলোমিটার। দারোরা ইউনিয়নের জনসংখ্যা ১৫,৯৩০ জন। মুরাদনগর উপজেলার দক্ষিণ-মধ্যাংশে দারোরা ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে ধামঘর ইউনিয়ন, দক্ষিণে পাহাড়পুর ইউনিয়ন এবং পশ্চিমে ছালিয়াকান্দি ইউনিয়ন অবস্থিত। দারোরা ইউনিয়ন মুরাদনগর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এ ইউনিয়নের গ্রামগুলো হল: দারোরা উত্তর পদুয়া দীঘিরপাড় কেমতলি দক্ষিণ পুস্কুনিরপাড় পালাসুতা নোয়াকান্দি হাটেরপাড় কাজিয়াতল উত্তর পুকুরপাড় রতননগর পুটিয়াজুরি কাজিয়াতল দক্ষিণ শব্দলকান্দা দারোরা দীনেশ চন্দ্র উচ্চবিদ্যালয়। কাজিয়াতল (পঃপাড়া) দারুল কুরআন ইসলামিয়া মাদ্রাসা। কাজিয়াতল (পূঃপাড়া) ফয়জুল উলুম মাদ্রাসা। পালাসুতা দাখিল মাদ্রাসা। কাজিয়াতল রহিম রহমান মোল্লা উচ্চবিদ্যালয়। পালাসুতা জাবালে নূর হাফিজিয়া মাদ্রাসা ও এতিমখানা। প্রতিষ্ঠাতা আলহাজ্ব মাওলানা মুফতি মোঃ রফিকুল ইসলাম পালাসুতা মুরাদনগর থেকে দক্ষিণ.. সিএনজি হয়ে দারোরা আসা যায়। কুমিল্লা রোড ইলিয়েটগঞ্জ থেকে সিএনজি দিয়ে ছালিয়াকান্দি হয়ে কাজিয়াতল বা দারোরা আসা যায়। ১/পলাসুতা সিদ্দীকী সংগঠন .প্রতিষ্ঠাতা হাঃ নেছারুদ্দীন আহমদ সিদ্দীকী দারোরা বাজার। কাজিয়াতল হাসান মার্কেট। কাজিয়াতল সুপার মার্কেট। আশেক হাজী (রহ.) এর মাজার; এই মাজারে প্রতি বছর ৮ই পৌষ ওরশ অনুষ্ঠিত হয় যা হাজারো মানুষের মিলন মেলায় রূপ নেয়। কথিত আছে এই বিখ্যাত ছুফি সাধক পায়ে হেটে পবিত্র হজ্জ পালন করেছিলেন তাই এখনো তার বাড়ীটি হাজী বাড়ী নামেই সুপরিচিত। পালাসুতা গাবতলি বাজার বাংলাদেশের ঐতিহ্যবাহী দর্শণীয় স্থান। গাবতলি বাজারের পাশে আলহাজ্ব মাওলানা মুফতি মোহাম্মদ রফিকুল ইসলাম সাহেবের বাড়ি । যিনি অনেক ভালো মানুষ মুরাদনগর উপজেলা মুরাদনগর থানা কুমিল্লা জেলা
মধুশ্রী

মধুশ্রী (জন্ম নাম সুজাতা ভট্টাচার্য) একজন ভারতীয় গায়িকা, যিনি হিন্দি, তামিল, তেলুগু ইত্যাদি চলচ্চিত্র প্লেব্যাক গায়িকা হিসাবে গান গেয়ে থাকেন। মধুশ্রীর কন্ঠ প্রায়ই এ. আর. রহমানের কম্পোজিশনকৃত গানে শোনা যায়, তিনি একটি সংগীত পরিবার থেকে উঠে এসেছেন এবং ক্লাসিক্যাল ও ওয়েস্টার্ন ধারার সংগীতে তালিম নিয়েছেন। তার বাবার ইচ্ছে ছিল যে তিনি একজন ক্লাসিক্যাল সংগীতের শিল্পী হবেন। মধুশ্রী রবীন্দ্র ভারতী বিশ্ববিদ্যালয়ে পড়াশোনা করেন এবং সেখান থেকে তার স্নাতকোত্তর ডিগ্রী লাভ করেন। কিন্তু, তিনি সবসময়ই ইচ্ছা প্রকাশ করেছেন একজন প্লে ব্যাক সিঙ্গার হিসাবে প্রতিষ্ঠা পাওয়ার। মধুশ্রী ভারতের কলকাতার একটি বাঙ্গালী পরিবারে ১৯৬৯ সালের ২রা নভেম্বর জন্মগ্রহণ করেন। তার পারিবারিক নাম ছিল সুজাতা ভট্টাচার্য। তার বাবা অমরেন্দ্রনাথ এবং মা প্রভাতী ভট্টাচার্য, যারা ছিলেন তার প্রথম শিক্ষক। তিনি সংগীতাচার্য আমিয়া রঞ্জন বন্দ্যোপাধ্যায়ের নিকট হতে ক্লাসিকাল সংগীতের তালিম গ্রহণ করেন। আমিয়া রঞ্জন বন্দ্যোপাধ্যায় বিষ্ণুপুর ঘরানার একজন প্রখ্যাত সঙ্গীতঙ্গ ছিলেন। এছাড়া তিনি Thumri|ঠুমরি এবং Khayal|খেয়ালেও অত্যন্ত পারদর্শী ছিলেন। পরবর্তীতে মধুশ্রী Indian Council for Cultural Relations|ইন্ডিয়ান কাউন্সিল ফর কালচারাল রিলেশন এ যোগ দেন এবং সেখান হতে তাকে সুরিনাম এ ক্লাসিক্যাল সঙ্গীতের উপর শিক্ষা প্রদানের জন্য নিযুক্ত করা হয়। জাভেদ আক্তারের সুপারিশক্রমে, মধুশ্রী রাজেশ রোশান এর মোকশা ছবির গানে প্রথম প্লে ব্যাক করেন। এর পরবর্তীতে তিনি যুবা, কাল হো নাহো, হাম হে ইসপাল ইহা, কুচ না কাহো, তু বিন বাতা য়ে, ইন লামহো কে দামান মে ইত্যাদি ছবিতে প্লেব্যাক শিল্পী হিসাবে কাজ করেন। তিনি এ আর রহমান এর তেহজিব এ তিনটি গান করেছেন। তার সেরা গান এর ব্যাপারে সঙ্গীত বোদ্ধাদের মধ্যে মতভেদ রয়েছে। কিন্তু, যে গানটির জন্য তিনি সর্বাধিক পরিচিত, তা হচ্ছে যুবা (২০০৪) ছবিতে গাওয়া একটি গান “কাভি নিম নিম”। যোধা আকবর ছবিতে তিনি এ আর রহমানের সঙ্গীত পরিচালনায় গেয়েছেন “ইন লামহো কে দামান মে” গানটি। মধুশ্রী সবসময়ের ছবির ভার্সাটাইল প্লে ব্যাক সিঙ্গার হিসাবে ২০তম লায়নস গোল্ড অ্যাওয়ার্ড জেতেন। অ্যাওয়ার্ড অনুষ্ঠানটি মুম্বাই এর ভাইদাস হল এ অনুষ্ঠিত হয়। ২০০০ সালে মধুশ্রী অভিজিৎ ভট্টাচার্যের সংগীত পরিচালনায় বাংলা ছবি হারজিৎ এর দুটি গানে প্লে ব্যাক করেন। গানগুলির মধ্য একটি হচ্ছে শিল্পী অভিজিৎ এর সঙ্গে “ব্যথার ঝড়ে প্রাণের প্রদীপ” এবং অপরটি তার একক কন্ঠে “তোমাকে সাজানো যাবে না”। প্রথম অ্যালবামটি হল লাগি লাগান। এটি রিলিজ হয় ০৮-০৮-০৮ তারিখে। রিলিজ হয়েছে: রয়ান্ত মিউজিক এন্ড বিগ মিউজিক এর মাধ্যমে। মিউজিক: রবি বাদল পিয়া লাগি লাগানিয়া লাগি লাগি মানাত নাহি আয়ে না বালাম যাব সে শ্যাম সিধারে বাবুল মোরা পিয়া লাগি লাগানিয়া (ভিডিও এডিট) লাগি লাগি (হাউস রিমিক্স) বারসান লাগি "সংরক্ষণাগারভুক্ত অনুলিপি"। ২ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৬।  "Singer Interview: Madhushree"। Calcutta, India: www.telegraphindia.com। ২৮ জানুয়ারি ২০০৫।  Banerjee, Meena (৩০ সেপ্টেম্বর ২০০৫)। "Melodic maturity"। Calcutta, India: www.telegraphindia.com।  "My Guru"। www.santanubandyopadhyay.com। ২৬ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৬।  মধুশ্রী অফিসিয়াল ওয়েবসাইট ইন্টারনেট মুভি ডেটাবেজে মধুশ্রী (ইংরেজি)